Vesa Keskinen joutui vastailemaan outoihin kysymyksiin ghanalaisessa oikeusistuimessa.

Vesa Keskisen ja ex-tyttöystävä Hamamat Montian välistä kiistaa puidaan ghanalaisessa oikeusistuimessa. Käsittely alkoi keskiviikkona. MIIKA WUORELA

Vesa Keskisen ja Hamamat Montian autokiistan oikeuskäsittely sai torstaina kummallisia piirteitä, kun Keskinen joutui ghanalaisessa oikeusistuimessa vastailemaan kysymyksiin seksielämästään.

- En oikein ymmärtänyt sitä, kuinka minun seksiasiani kuuluivat maastoautoni varastamiseen. Sen aiheen ympärillä meni arviolta puoli tuntia. Hamamat Montian lakimies käytti tosi rajuakin kieltä välillä. Hän kysyi aika tiukalla äänellä, että " No, niin! Sinä et n*ssinut Hamamatia. Miksi? " (So! You didn ' t f*ck Hamamat. Why?). Vastasin, että en, enkä voi ymmärtää, miksi olet kiinnostunut minun seksielämästäni, kun meidän tulisi puhua autovarkaudesta. Koko sali repesi nauramaan ihmettelevälle tokaisulleni. Ja se oli aitoa ihmetystä, Vesa kertoo.

Keskisen seksielämän lisäksi oikeudessa käytiin läpi suomalaista lehtikirjoitusta.

- Jossain suomalaisessa lehdessä oli lukenut, että Montia on tyttöystäväni ja että olin saanut häneltä yhden pusun. Se on sikäläisittäin jo melkein kosinta, mutta sitten saakin olla vaimoja vaikka kuinka monta. En oikein ottanut selvää koko asiasta, mutta onneksi minun ei tässä elämäntilanteessa enää tarvitse miettiä ghanalaisia nais-/avioliittoasioita, Keskinen toteaa.

Keskinen palaa tänään perjantaina Suomeen ja perheensä luokse.